काठमाडौं/६ भदौ– त्रिभुवन विश्वविद्यालय परीक्षा नियन्त्रण कार्यालय बल्खुले वार्षिक परीक्षा प्रणाली अनुसार २०७५ मा सञ्चालन हुने स्नाकोत्तर तह दोस्रो वर्षको परीक्षा दिने परीक्षार्थीहरुलाई परीक्षा आवदेन फाराम भर्ना सूचित गरेको छ ।
पनिकाले स्नाकोत्तर तह दोस्रो वर्ष मानविकी, व्यवस्थापन, जनप्रशासन, २ वर्षे एल.एल.एम दोस्रो वर्ष र शिक्षाशास्त्र तर्फका विद्यार्थीहरुलाई भदौ २६ गतेदेखि कात्तिक ९ गते परीक्षा फाराम भरी परीक्षार्थीहरुले आ–आफ्नो क्याम्पसमा बुझाउनु पर्ने बताएको छ । प्राइभेट परीक्षार्थीहरुले भने पनिकामा बुझाउनुपर्छ भने अन्य क्षेत्रका परीक्षार्थीले आफूलाई पायक पर्ने क्षेत्रीय परीक्षा नियन्त्रण कार्यालयमा फाराम बुझाउन सक्नेछन् ।